Entropija
Entropija – sistemos netvarkos matas, rodantis, kaip arti pusiausvyros yra termodinaminė sistema. Termodinaminė sistema yra fizinis objektas ar erdvės sritis, kurie gali būti nusakyti termodinaminiais dydžiais: temperatūra, slėgiu, tūriu ir tankiu. Entropijos sąvoką 1865 m. įvedė R. Klauzijus. Entropija paprastai žymima „S“, o matematiškai išreiškiamas jos pokytis termodinaminėje sistemoje, vykstant grįžtamiems procesams: d S = δ Q T {\displaystyle {\mbox{d}}S={\frac {\delta Q}{T}}\!} kur δQ – sistemai suteiktas šilumos kiekis, T – absoliutinė temperatūra. Negrįžtamiems procesams: Δ S ≥ ∫ δ Q T {\displaystyle \Delta S\geq \int {\frac {\delta Q}{T}}\,\!} Grįžtamajame procese uždaros sistemos entropija yra pastovi, tačiau negrįžtamajame procese sistemos entropija didėja.